Gedagte vir die dag: Bid en verander | Maroela Media
'n Snaakse ding gebeur wanneer ek tot die "Here aan wie die oes behoort" bid om arbeiders uit te stuur. Ék raak diep in my gees ook oes-gefokus. Hoe meer ek bid, hoe meer gaan my oë oop vir die groot oes rondom my.
Ons is van kleins af geleer om op onsself te fokus, maar Jesus stel hierdie verdraaide fokus reg. Daar is niks beters as om te kyk en te sien soos Jesus kyk en sien nie. Dit bring 'n diepte en krag in ons lewens wat begin wys in ons waardestelsel. Op hierdie manier word doodgewone lewens betekenisvolle – selfs legendariese – lewens in God se oë.
Here-aan-wie-die-oes-behoort, open my oë vir dit wat U sien. Verhef my siel om die groter prentjie te sien in plaas van net hier in die stof te krap. Mobiliseer my om te doen wat U wil hê ek moet doen.
Ek wil graag net baie dankie sê vir elk oggend se gedagte van die dag. Ek put ongelooflike baie pitkos hieruit en gee jou nuwe persepsie vir die dag wat voorlê.